aristoteles-et-corpus-aristotelicum.politica 2.1264b
ἀλλὰ μὴν εἴ γε τὰς μὲν γυναῖκας ποιήσει κοινὰς τὰς δὲ κτήσεις ἰδίας , τίς οἰκονομήσει ὥσπερ τὰ ἐπὶ τῶν ἀγρῶν οἱ ἄνδρες αὐτῶν—κἂν εἰ κοιναὶ αἱ κτήσεις καὶ αἱ τῶν γεωργῶν γυναῖκες ; ἄτοπον δὲ καὶ τὸ ἐκ τῶν θηρίων ποιεῖσθαι τὴν παραβολήν , ὅτι δεῖ τὰ αὐτὰ ἐπιτηδεύειν τὰς γυναῖκας τοῖς ἀνδράσιν , οἷς οἰκονομίας οὐδὲν μέτεστιν . ἐπισφαλὲς δὲ καὶ τοὺς ἄρχοντας ὡς καθίστησιν ὁ Σωκράτης . ἀεὶ γὰρ ποιεῖ τοὺς αὐτοὺς ἄρχοντας · τοῦτο δὲ στάσεως αἴτιον γίνεται καὶ παρὰ τοῖς μηδὲν ἀξίωμα κεκτημένοις , ἦ που δῆθεν παρά γε θυμοειδέσι καὶ πολεμικοῖς ἀνδράσιν . ὅτι δʼ ἀναγκαῖον αὐτῷ ποιεῖν τοὺς αὐτοὺς ἄρχοντας , φανερόν · οὐ γὰρ ὁτὲ μὲν ἄλλοις ὁτὲ δὲ ἄλλοις μέμεικται ταῖς ψυχαῖς ὁ παρὰ τοῦ θεοῦ χρυσός , ἀλλʼ ἀεὶ τοῖς αὐτοῖς . φησὶ δὲ τοῖς μὲν εὐθὺς γινομένοις μεῖξαι χρυσόν , τοῖς δʼ ἄργυρον , χαλκὸν δὲ καὶ σίδηρον τοῖς τεχνίταις μέλλουσιν ἔσεσθαι καὶ γεωργοῖς . ἔτι δὲ καὶ τὴν εὐδαιμονίαν ἀφαιρούμενος τῶν φυλάκων , ὅλην φησὶ δεῖν εὐδαίμονα ποιεῖν τὴν πόλιν τὸν νομοθέτην . ἀδύνατον δὲ εὐδαιμονεῖν ὅλην , μὴ τῶν πλείστων ἢ μὴ πάντων μερῶν ἢ τινῶν ἐχόντων τὴν εὐδαιμονίαν . οὐ γὰρ τῶν αὐτῶν τὸ εὐδαιμονεῖν ὧνπερ τὸ ἄρτιον · τοῦτο μὲν γὰρ ἐνδέχεται τῷ ὅλῳ ὑπάρχειν , τῶν δὲ μερῶν μηδετέρῳ , τὸ δὲ εὐδαιμονεῖν ἀδύνατον . ἀλλὰ μὴν εἰ οἱ φύλακες μὴ εὐδαίμονες , τίνες ἕτεροι ; οὐ γὰρ δὴ οἵ γε τεχνῖται καὶ τὸ πλῆθος τὸ τῶν βαναύσων . ἡ μὲν οὖν πολιτεία περὶ ἧς ὁ Σωκράτης εἴρηκεν ταύτας τε τὰς ἀπορίας ἔχει καὶ τούτων οὐκ ἐλάττους ἑτέρας . σχεδὸν δὲ παραπλησίως καὶ τὰ περὶ τοὺς Νόμους ἔχει τοὺς ὕστερον γραφέντας , διὸ καὶ περὶ τῆς ἐνταῦθα πολιτείας ἐπισκέψασθαι μικρὰ βέλτιον . καὶ γὰρ ἐν τῇ Πολιτείᾳ περὶ ὀλίγων πάμπαν διώρικεν ὁ Σωκράτης , περί τε γυναικῶν καὶ τέκνων κοινωνίας , πῶς ἔχειν δεῖ , καὶ περὶ κτήσεως , καὶ τῆς πολιτείας τὴν τάξιν ( διαιρεῖται γὰρ εἰς δύο μέρη τὸ πλῆθος τῶν οἰκούντων , τὸ μὲν εἰς τοὺς γεωργούς , τὸ δὲ εἰς τὸ προπολεμοῦν μέρος · τρίτον δʼ ἐκ τούτων τὸ βουλευόμενον καὶ κύριον τῆς πόλεως ) , περὶ δὲ τῶν γεωργῶν καὶ τῶν τεχνιτῶν , πότερον οὐδεμιᾶς μεθέξουσιν ἤ τινος ἀρχῆς , καὶ πότερον ὅπλα δεῖ κεκτῆσθαι καὶ τούτους καὶ συμπολεμεῖν ἢ μή , περὶ τούτων οὐδὲν διώρικεν ὁ Σωκράτης , ἀλλὰ τὰς μὲν γυναῖκας οἴεται δεῖν συμπολεμεῖν καὶ παιδείας μετέχειν τῆς αὐτῆς τοῖς φύλαξιν , τὰ δʼ ἄλλα τοῖς ἔξωθεν πεπλήρωκε τὸν λόγον καὶ περὶ τῆς παιδείας , ποίαν τινὰ δεῖ γίνεσθαι τῶν φυλάκων .
Lemmas: ἀλλά μήν εἰ γε ὁ μέν γυνή ποιέω κοινός ὁ δέ κτῆσις ἴδιος , τίς οἰκονομέω ὥσπερ ὁ ἐπί ὁ ἀγρός ὁ ἀνήρ αὐτῶν—κἂν εἰ κοινός ὁ κτῆσις καί ὁ ὁ γεωργός γυνή ; ἄτοπος δέ καί ὁ ἐκ ὁ θηρίον ποιέω ὁ παραβολή , ὅτι δέω ὁ αὐτός ἐπιτηδεύω ὁ γυνή ὁ ἀνήρ , ὅς οἰκονομία οὐδείς μέτειμι . ἐπισφαλής δέ καί ὁ ἄρχω ὡς καθίστημι ὁ Σωκράτης . ἀεί γάρ ποιέω ὁ αὐτός ἄρχω · οὗτος δέ στάσις αἴτιος γίγνομαι καί παρά ὁ μηδείς ἀξίωμα κτάομαι , ἦ που δῆθεν παρά γε θυμοειδής καί πολεμικός ἀνήρ . ὅτι δέ ἀναγκαῖος αὐτός ποιέω ὁ αὐτός ἄρχω , φανερός · οὐ γάρ ὅτε μέν ἄλλος ὅτε δέ ἄλλος μείγνυμι ὁ ψυχή ὁ παρά ὁ θεός χρυσός , ἀλλά ἀεί ὁ αὐτός . φημί δέ ὁ μέν εὐθύς γίγνομαι μείγνυμι χρυσός , ὁ δέ ἄργυρος , χαλκός δέ καί σίδηρος ὁ τεχνίτης μέλλω εἰμί καί γεωργός . ἔτι δέ καί ὁ εὐδαιμονία ἀφαιρέω ὁ φύλαξ , ὅλος φημί δέω εὐδαίμων ποιέω ὁ πόλις ὁ νομοθέτης . ἀδύνατος δέ εὐδαιμονέω ὅλος , μή ὁ πολύς ἤ μή πᾶς μέρος ἤ τις ἔχω ὁ εὐδαιμονία . οὐ γάρ ὁ αὐτός ὁ εὐδαιμονέω ὅς ὁ ἄρτιος · οὗτος μέν γάρ ἐνδέχομαι ὁ ὅλος ὑπάρχω , ὁ δέ μέρος μηδέτερος , ὁ δέ εὐδαιμονέω ἀδύνατος . ἀλλά μήν εἰ ὁ φύλαξ μή εὐδαίμων , τίς ἕτερος ; οὐ γάρ δή ὁ γε τεχνίτης καί ὁ πλῆθος ὁ ὁ βάναυσος . ὁ μέν οὖν πολιτεία περί ὅς ὁ Σωκράτης λέγω οὗτος τε ὁ ἀπορία ἔχω καί οὗτος οὐ ἐλαχύς ἕτερος . σχεδόν δέ παραπλήσιος καί ὁ περί ὁ νόμος ἔχω ὁ ὕστερος γράφω , διό καί περί ὁ ἐνταῦθα πολιτεία ἐπισκοπέω μικρός ἀγαθός . καί γάρ ἐν ὁ πολιτεία περί ὀλίγος πάμπαν διορίζω ὁ Σωκράτης , περί τε γυνή καί τέκνον κοινωνία , πῶς ἔχω δέω , καί περί κτῆσις , καί ὁ πολιτεία ὁ τάξις ( διαιρέω γάρ εἰς δύο μέρος ὁ πλῆθος ὁ οἰκέω , ὁ μέν εἰς ὁ γεωργός , ὁ δέ εἰς ὁ προπολεμέω μέρος · τρίτος δέ ἐκ οὗτος ὁ βουλεύω καί κύριος ὁ πόλις ) , περί δέ ὁ γεωργός καί ὁ τεχνίτης , πότερος οὐδείς μετέχω ἤ τις ἀρχή , καί πότερος ὅπλον δέω κτάομαι καί οὗτος καί συμπολεμέω ἤ μή , περί οὗτος οὐδείς διορίζω ὁ Σωκράτης , ἀλλά ὁ μέν γυνή οἴομαι δέω συμπολεμέω καί παιδεία μετέχω ὁ αὐτός ὁ φύλαξ , ὁ δέ ἄλλος ὁ ἔξωθεν πληρόω ὁ λόγος καί περί ὁ παιδεία , ποῖος τις δέω γίγνομαι ὁ φύλαξ .